শামসুর রাহমান
শামসুর রাহমান (জন্ম: ২৩ অক্টোবর, ১৯২৯, মাহুতটুলি, ঢাকা - মৃত্যু: ১৭ আগস্ট, ২০০৬) বাংলাদেশ ও আধুনিক বাংলা সাহিত্যের অন্যতম প্রধান কবি। বিংশ শতাব্দীর দ্বিতীয়ভাগে দুই বাংলায় তাঁর শ্রেষ্ঠত্ব ও জনপ্রিয়তা প্রতিষ্ঠিত। তিনি একজন নাগরিক কবি ছিলেন। বাংলাদেশের স্বাধীনতা সংগ্রামের ওপর লিখিত তাঁর দুটি কবিতা খুবই জনপ্রিয়। তিনি "মজলুম আদিব" (বিপন্ন লেখক) ছদ্মনামে লিখতেন।
আবু হাসান শাহরিয়ার
আবু হাসান শাহরিয়ার (জন্ম: ২৫শে জুন ১৯৫৯ ) বাংলাদেশের একজন প্রতিথযশা আধুনিক কবি ও সাহিত্যিক। তিনি সাংবাদিক হিসেবেও খ্যাতিমান। তিনি দৈনিক পত্রিকা আমাদের সময় এর সম্পাদক হিসেবে দায়িত্ব পালন করেছেন। এছাড়া তিনি দৈনিক মুক্তকণ্ঠ ও দৈনিক যুগান্তর সহ বিভিন্ন পত্রিকার সাহিত্য সম্পাদক হিসেবে দায়িত্ব পালনের জন্য প্রসিদ্ধ। তিনি ২০১৬ খ্রিস্টাব্দের জন্য বাংলাদেশের সবচেয়ে সম্মানজনক সাহিত্য পুরস্কার বাংলা একাডেমি পুরস্কার লাভ করেছেন। কাব্য ছাড়াও তাঁর অন্যতম গ্রন্থ "প্রামাণ্য শামসুর রাহমান"।